A trimetazidin hatásosságának összehasonlítása a revaszkularizált és a nem revaszkularizált stabil anginás betegeken a ONECAPS-vizsgálat alapján
Authors: Tomcsányi János 
Published: August 2021

Összefoglaló.
Bevezetés: A közelmúltban publikált ATPCI-vizsgálat azt
eredményezte, hogy közvetlenül a sikeres revaszkularizáció után alkalmazott
trimetazidin biztonságos volt, de nem volt effektívebb a cardiovascularis halál,
anginarekurrencia, cardialis hospitalizáció tekintetében, mint a random kettős
vakmódszerrel alkalmazott placebo. Célkitűzés: Az általunk
korábban végzett ONECAPS nyitott, obszervációs vizsgálat retrospektív analízisét
kívántuk elvégezni annak eldöntésére, hogy az anginás betegeknél van-e különbség
a trimetazidin prolong hatásosságában annak megfelelően, hogy korábban
revaszkularizáció történt. Módszer: 1670, anginás betegből 1008
nem volt revaszkularizálva, míg 662 korábban revaszkularizáción esett át. Az
életkorban, társbetegségben nem volt különbség a két csoport között. A
betegeknél a heti anginaszámnak és a nitroglicerin-fogyasztásnak, illetve az
angina súlyosságának a változását vizsgáltuk a trimetazidin prolong 80 mg napi
egyszeri alkalmazása során a revaszkularizált és a nem revaszkularizált
betegcsoportban. Eredmények: Mind a revaszkularizált, mind a
nem revaszkularizált betegcsoportban szignifikáns csökkenést (p<0,0001)
eredményezett a trimetazidin mind a heti anginaszámban, mind a rövid hatású
nitroglicerin fogyasztásában. Emellett mindkét betegcsoportban növekedett a
Kanadai Cardiovascularis Társaság (CCS) osztályozása szerinti I. súlyosságú
angina aránya, és csökkent a CCS III., illetve CCS IV . aránya is. Mindezt a
hatást úgy érték el, hogy a revaszkularizált betegeknél 90% felett volt a
sztatin, az ACEI/ARB, illetve a béta-blokkoló használata.
Következtetés: A trimetazidin prolong napi egyszeri 80 mg
adása szignifikánsan csökkenti a heti anginaszámot, nitroglicerin-fogyasztást,
illetve az angina súlyosságát. Ezen hatása független attól, hogy a beteg
korábban részesült-e revaszkularizációban vagy sem. Orv Hetil. 2021; 162(29):
1167–1171.
Summary.
Introduction: The recently published ATPCI study resulted in
the safety of trimetazidine administered immediately after successful
revascularization but was not more effective (cardiovascularis death, recurrence
of angina, hospitalization for cardiac event) than the randomized double-blind
placebo. Objective: A retrospective analysis of our previously
published ONECAPS open-label observational study was performed to determine
whether there was a difference in the efficacy of trimetazidin prolong in the
angina patients according to whether or not they had previously undergone
revascularization. Method: Of the 1670 angina patients, 1008
were not revascularized, while 662 had previously undergone revascularization.
There was no difference in age or comorbidity between the two groups. Patients
were examined for changes in weekly angina, short-acting nitroglycerin use and
angina severity during once-daily administration of trimetazidine prolong 80 mg
in revascularized and non-revascularized study groups. Results:
In both the revascularized and non-revascularized group, trimetazidine resulted
in a significant reduction (p<0.0001) in both weekly angina count and
short-acting nitroglycerin use. In addition, the proportion of angina with
Canadian Cardiovascular Society (CCS) I increased and the proportion of CCS III
and CCS IV decreased in both patient groups as well. All of this effect was
achieved with statin, ACEI/ARB, and beta-blocker use above 90% in revascularized
patients. Conclusion: Trimetazidine prolong 80 mg once daily
significantly reduced the number of angina per week, the use of short-acting
nitroglycerin per week, and the severity of angina. This effect is independent
of whether the patient has previously received revascularization. Orv Hetil.
2021; 162(29): 1167–1171.